31996R0569
L 080/48
JURNALUL OFÍCIAL AL UNIUNII EUROPENE
REGULAMENTUL (CE) NR. 569/96 AL COMISIEI
din 29 martie 1996
de modificare a Regulamentelor (CEE) nr. 1362/87 și (CEE) nr. 1158/91, privind achiziționarea și acordarea ajutoarelor pentru depozitarea privată a laptelui praf degresat, și a Regulamentului (CEE) nr. 1756/93 de stabilire a cazurilor operative pentru cursul de schimb agricol care se aplică laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CE) nr. 2931/95 (2) al Comisiei, în special articolul 7 alineatul (5) și articolul 28,
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (3), modificat ultima dată de Regulamentul (CE) nr. 150/95 (4), în special articolul 6 alineatul (2),
întrucât Regulamentul (CEE) nr. 1014/68 al Consiliului din 20 iulie 1968 de stabilire a normelor generale de depozitare publică a laptelui praf degresat (5), modificat ultima dată de Regulamentul (CEE) nr. 3577/90 (6), a fost abrogat cu efect de la 1 martie 1996 de Regulamentul (CE) nr. 1538/95 (7) al Consiliului; întrucât unele norme din Regulamentul (CEE) nr. 1014/68 au fost introduse în articolul 7 din Regulamentul (CEE) nr. 804/68, modificat de Regulamentul (CE) nr. 1538/95; întrucât Regulamentul (CEE) nr. 625/78 al Comisiei din 30 martie 1978 privind normele de aplicare pentru depozitarea publică a laptelui praf degresat (8), modificat ultima dată de Regulamentul (CE) nr. 1802/95 (9), a fost reformulat în momentul adaptării ca urmare a abrogării Regulamentului (CEE) nr. 1014/68; întrucât, în consecință, Regulamentul (CEE) nr. 625/78 a fost, de asemenea, abrogat cu efect de la 1 martie 1996 de Regulamentul (CE) nr. 322/96 al Comisiei din 22 februarie 1996 de stabilire a normelor de aplicare pentru depozitarea publică a laptelui praf degresat (10);
întrucât Regulamentul (CEE) nr. 1362/87 al Comisiei din 18 mai 1987 de stabilire a normelor de aplicare a Regulamentului (CEE) nr. 777/87 al Consiliului privind achiziționarea și acordarea ajutoarelor pentru depozitarea privată a laptelui praf degresat (11), modificat ultima dată de Regulamentul (CE) nr. 1137/94 (12), Regulamentul (CEE) nr. 1158/91 al Comisiei din 3 mai 1991 privind achiziționarea de lapte praf degresat prin achiziție publică de către agențiile de intervenție (13), modificat ultima dată de Regulamentul (CE) nr. 1802/95 și Regulamentul (CEE) nr. 1756/93 (14) al Comisiei, modificat ultima dată de Regulamentul (CE) nr. 315/96 (15), fac trimitere la regulamentele (CEE) nr. 1014/68 și (CEE) nr. 625/78; întrucât aceste trimiteri ar trebui înlocuite cu trimiteri la Regulamentul (CE) nr. 322/96; întrucât, în plus, Regulamentul (CEE) nr. 1158/91 trebuie modificat pentru a se preciza modul în care trebuie calculat prețul de achiziție, pe baza conținutului de proteine al laptelui praf degresat;
întrucât, fiind vorba de regimul de depozitare privată a laptelui praf degresat, articolul 5 din Regulamentul (CEE) nr. 1362/87 prevede că, atunci când laptele praf degresat este destinat exportului, fără să aducă atingere normelor care se aplică în mod normal, contractorul îl poate elimina din depozitare din momentul expirării unei perioade contractuale de treizeci de zile; întrucât această derogare este puțin utilizată și complică inutil administrarea schemei; întrucât, în consecință, ar trebui să se abroge;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 1362/87 se modifică după cum urmează:
1.
La articolul 1 alineatul (3), textul „Regulamentul (CEE) nr. 625/78” se înlocuiește cu „Regulamentul (CE) nr. 322/96 (16) al Comisiei.
2.
Articolul 2 alineatul (2) se modifică după cum urmează:
(a)
litera (a) se înlocuiește cu următorul text:
„(a)
a fost produs într-o unitate de producție care se angajează să mențină pe o bază permanentă înregistrările prevăzute la articolul 2 alineatul (1) litera (b) din Regulamentul (CE) nr. 322/96.”
(b)
litera (e) se înlocuiește cu următorul text:
„(e)
respectă nivelurile de activitate maxime permise care se aplică în conformitate cu normele comunitare; nivelurile care se aplică sunt cele stabilite în articolul 3 din Regulamentul (CEE) nr. 737/90 (17) al Consiliului. Nivelul contaminării radioactive a produsului se monitorizează numai dacă situația necesită acest lucru și numai atâta timp cât este necesar. Unde este cazul, durata și sfera controalelor se stabilesc în conformitate cu procedura prevăzută în articolul 30 din Regulamentul (CEE) nr. 804/68.
3.
Articolul 5 se elimină.
Articolul 2
Regulamentul (CEE) nr. 1158/91 se modifică după cum urmează:
1.
La articolul 1 al doilea alineat, textul „Regulamentul (CEE) nr. 625/78” se înlocuiește cu „Regulamentul (CE) nr. 322/96 (18).
2.
Articolul 3 alineatul (1) se înlocuiește cu următorul text:
„(1) Ofertantul nu poate lua parte la procedura de achiziție publică decât:
-
privind laptele praf degresat produs în cele 21 de zile anterioare datei finale pentru depunerea ofertelor; în cazul prevăzut în anexa III litera (e) teza a doua la Regulamentul (CE) nr. 322/96, această perioadă se stabilește la trei săptămâni;
-
dacă se angajează în scris să se conformeze cu articolul 4 alineatul (6) din Regulamentul (CE) nr. 322/96.”
3.
La articolul 7 alineatul (1) al doilea paragraf, litera (c) se înlocuiește cu următorul text:
„(c)
magazia unde trebuie livrat. Se aplică articolele 5 și 6 din Regulamentul (CE) nr. 322/96.”
4.
Articolul 9 se înlocuiește cu următorul text:
„Articolul 9
Agenția de intervenție plătește prețul de achiziție ofertantului câștigător, într-un termen care începe în a o sută douăzecea zi după preluarea laptelui praf degresat și care se încheie în a o sută patruzecea zi. Plata se efectuează cu privire la fiecare cantitate preluată, cu condiția verificării conformității cu cerințele prevăzute la articolul 1 al doilea alineat.
Prețul de achiziție se calculează după cum urmează:
-
în cazul în care conținutul proteic al materiei uscate fără grăsime este mai mare sau egal cu 35,6 %, prețul de achiziție este cel indicat în ofertă;
-
în cazul în care conținutul proteic al materiei uscate fără grăsime este sub 35,6 %, dar peste 31,4 %, prețul de achiziție este cel indicat în ofertă, mai puțin «d», calculat după cum urmează:
d = prețul ofertei × [(0,356 - conținutul proteic) × 1,75].
Conținutul proteic se stabilește prin utilizarea metodei prevăzute în anexa I la Regulamentul (CE) nr. 322/96.”
5.
Articolul 10 se înlocuiește cu următorul text:
„Articolul 10
Se aplică dispozițiile articolelor 2 și 3 din Regulamentul (CE) nr. 322/96.”
Articolul 3
La anexa la Regulamentul (CEE) nr. 1756/93 partea C secțiunea CI punctul 1 și partea D punctul 3 se înlocuiesc cu următoarele texte:
Regulament
Sumele implicate
Cursul de schimb agricol aplicabil
1. (CE) nr. 322/96
Preț de achiziție
Curs de schimb agricol aplicabil la data preluării în intervenție
3. (CE) nr. 322/96
A. Costuri de depozitare prevăzute la articolul 4 alineatul (6) al doilea paragraf
Curs de schimb agricol aplicabil la data la care s-au preluat mărfurile respective
B. Costuri de transport suplimentare prevăzute la articolul 6 alineatul (2)
Curs de schimb agricol aplicabil la data la care s-au preluat mărfurile respective
Articolul 4
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Se aplică de la 1 martie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 martie 1996.